b"\n_START_ARTICLE_\nTarba\n_START_SECTION_\nMonuments\n_START_PARAGRAPH_\nHi destaca la catedral de Nostra senyora. T\xc3\xa9 un gran parc anomenat Jard\xc3\xad Massey, i altres menors (Parc Paul Chastelain, Parc Bel Air), una font monumental a la pla\xc3\xa7a del Marcadieu, i l'est\xc3\xa0tua eq\xc3\xbcestre del Mariscal Foch. Hi ha alguns museus (Museu Massey que inclou el de Belles arts; el Museu de la resist\xc3\xa8ncia i la deportaci\xc3\xb3; i la casa museu de Foch).\n_START_SECTION_\nHist\xc3\xb2ria\n_START_PARAGRAPH_\nVila establerta el segle III aC, esdevingu\xc3\xa9 col\xc3\xb2nia romana sota el nom de Tarba. Assolada el 840 pels normands, va ser reconstru\xc3\xafda pel bisbe de Bigorra o Tarba. Des del segle XII fou capital comtal del Comtat de Bigorra i m\xc3\xa9s tard fou capital de senescalia. A l'edat mitjana la componien sis barris: la Seu, Carrera Llarga, Mauburguet, Burg Vell, Burg Nou i Burg Cranc. El 1569 la catedral fou incendiada pels protestants per\xc3\xb2 el bisbe la va reconstruir el 1652. Al segle XVII va partir els estralls de la pesta. El 1790 fou convertida en capital departamental. A Tarba va n\xc3\xa9ixer el 1851 el mariscal Foch, comandant dels ex\xc3\xa8rcits aliats a la Primera Guerra Mundial."